«Yoshlar forumi Andijon 2021» festivali yakunlandi

Festivalning uchinchi kuni tadbir ishtirokchilari Asakadagi «Uzauto Motors» avtomobil zavodida bo‘lib, ishlab chiqarish jarayoni va sharoitlar bilan tanishdilar.

Shundan so‘ng mehmonlar Andijon shahrining Registon maydonida viloyat xalq ta'limi boshqarmasi tomonidan tashkillashtirilgan yarmarkada bo‘lishdi. Unda maktab bitiruvchilarini ish bilan ta'minlash borasida amalga oshirilayotgan ishlar tanishtirildi.
22 may oqshomida Andijon shahri markazida forum yakuniga bag‘ishlangan galakonsert o‘tkazildi. Unda Andijon viloyati hokimi Shuhratbek Abdurahmonov hamda bosh vazir o‘rinbosari Behzod Musayev ishtirok etdi. Turli sohalarda o‘z iqtidorlarini namoyish etayotgan yoshlar taqdirlandi.
«Andijon oqshomlari» shou-konserti davomida madaniyat vaziri, O‘zbekiston va Qoraqalpog‘iston Xalq artisti Ozodbek Nazarbekov boshchiligidagi estrada yulduzlari tomonidan dastur namoyish etildi.